b'\n_START_ARTICLE_\nSimon Dolar\n_START_SECTION_\n\xc5\xbdivljenje in delo\n_START_PARAGRAPH_\nDolar je po kon\xc4\x8dani gimnaziji v Mariboru (1898) \xc5\xa1tudiral matematiko in fiziko na dunajski ter filozofijo na gra\xc5\xa1ki univerzi. Po diplomi (1905) je pou\xc4\x8deval na I. dr\xc5\xbeavni gimnaziji v Ljubljani, nato od 1909-1938 v Kranju. Zanimala so ga predvsem vpra\xc5\xa1anja filozofije in pedagogike o \xc4\x8demer je pisal razprave v Popotniku, Ljubljanskem zvonu in drugih \xc4\x8dasopisih. (\xc4\x8cemu neki fizikalne vaje in kako jih uredimo?, 1912; Merske enote fizike, 1912; Be\xc5\xbeek didaktik, Popotnik, 1920; Prirodoslovna izobrazba in vzgoja, Pedago\xc5\xa1ki zbornik, 1921; Kako dvignemo ljudsko izobrazbo in vzgojo, Popotnik, 1922; Reforma srednje \xc5\xa1ole, Pedago\xc5\xa1ki zbornik, 1925. Poleg strokovnih del je ocenjeval srednje\xc5\xa1olske u\xc4\x8dbenike ter zlasti sodobna slovenska filozofska dela A. U\xc5\xa1eni\xc4\x8dnika in F. Vebra.'